ศูนย์เรื่องราวร้องทุกข์ ประสานมาเพื่อรับทราบเป็นข้อมูล กรณีประชาชนได้เสนอความเห็นผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล เรื่อง นร02660043982
ขอเสนอความคิดเห็นเกี่ยวกับการปรับสภาพภูมิทัศน์พื้นที่รกร้างว่างเปล่า ทุกพื้นที่ในเขตกรุงเทพมหานคร เนื่องจากประชาชนเห็นว่าปัจจุบันในเขตพื้นที่ของกรุงเทพมหานครนั้น มีสถานที่รกร้างว่างเปล่าอยู่เป็นจำนวนมาก ซึ่งเป็นแหล่งมั่วสุมของกลุ่มวัยรุ่น หรือกลุ่มผู้ลักลอบเสพยาเสพติด อีกทั้งยังเป็นพื้นที่เปลี่ยว มืด มีวัชพืชขึ้นปกคลุมอยู่เป็นจำนวนมาก และในช่วงเวลากลางคืน บางจุดไม่มีไฟฟ้าส่องสว่างที่เพียงพอ ส่งผลให้ประชาชนที่สัญจรผ่านเกิดความหวาดกลัว และเกรงว่าจะได้รับอันตรายต่อชีวิต และอาจจะส่งผลให้เกิดการโจรกรรมทรัพย์สินขึ้นได้ จึงเห็นควรให้หน่วยงานที่เกี่ยวข้องทำการลงพื้นที่สำรวจสถานที่รกร้างว่างเปล่า และเข้าไปดำเนินการปรับสภาพภูมิทัศน์ ให้ดีขึ้น เช่น เข้าไปดำเนินการกำจัดวัชพืช ดูแลและติดตั้งไฟฟ้าส่องสว่างให้มีแสงสว่างที่เพียงพอ รวมถึงควรมีการติดตั้งกล้องวงจรปิดให้ทั่วทุกพื้นที่ เพื่อให้ประชาชนที่สัญจรผ่านเกิดความรู้สึกปลอดภัยมากยิ่งขึ้น (ผู้ร้องประสงค์ให้ปกปิดชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก #ศรท #ศรท1111
#1555 #citydata